ນັກຂ່າວຫວຽດນາມ ຖືກຮວດ​ດ້ວຍນໍ້າຢາເຄມີ ແລ້ວຈຸດໄຟເຜົາ
ນາຍ Hoang Hung ໄດ້ເສຍຊີວິດໃນວັນເສົາຜ່ານ​ມາ 10 ວັນ ຫຼັງຈາກທີ່ມີ ຜູ້ບຸກລຸກເຂົ້າເຮືອນລາວ​ ແລ້ວຈູດໄຟເຜົາລາວ ໄຟໄດ້ໄໝ້ ເຖິງ 20% ຂອງຮ່າງກາຍລາວ.
ກຸ່ມສົ່ງເສີມເສລີພາບດ້ານການຂ່າວແຖວໜ້າກຸ່ມນຶ່ງໄດ້ ຮຽກຮ້ອງໃຫ້ຫວຽດນາມສືບສວນແລະສອບສວນຢ່າງ ລະອຽດ ກ່ຽວກັບການຕາຍຂອງຜູ້ສື່ຂ່າວໜັງສືພິມຄົນ ນຶ່ງ ທີ່ຖືກຮວດດ້ວຍນໍ້າເຄມີແລະຈຸດໄຟເຜົາ ໃນຂະນະທີ່ ກໍາລັງນອນຫລັບຢູ່ນັ້ນ ໂຄສົກຜູ້ນຶ່ງຂອງຄະນະກໍາມະການປົກປ້ອງນັກຂ່າວ ທີ່ມີ ສໍານັກງານຢູ່ບາງກອກ ກ່າວໃນວັນຈັນວານນີ້ວ່າ ການ ຄາດຕະກໍານັກຂ່າວໃນຫວຽດນາມ ແມ່ນບໍ່ສູ້ມີແລະວ່າ ພວກເຈົ້າໜ້າທີ່ຄວນຈະດໍາເນີນການ ເພື່ອຮັບປະກັນວ່າ ວັດທະນະທໍາໃນການບໍ່ເອົາຜິດຄົນຮ້າຍນັ້ນ ເລີ້ມກໍ່ຮາກຂຶ້ນມາ ນັກຂ່າວ Hoang Hung ໄດ້ເສຍຊີວິດໃນວັນເສົາຜ່ານມາ 10 ວັນ ຫຼັງຈາກທີ່ມີຜູ້ບຸກລຸກເຂົ້າເຮືອນລາວແລ້ວຈູດໄຟ ເຜົາລາວ ຊຶ່ງເຮັດໃຫ້ໄຟໄດ້ໄໝ້ ເຖິງ 20% ຂອງຮ່າງກາຍ ລາວ ພວກນັກຂ່າວຢູ່ໃນວົງການສື່ທີ່ຖືກຄວບຄຸມຢ່າງເຄ່ງຄັດຂອງຫວຽດນາມນັ້ນ ກ່າວວ່າ ມີທາງເປັນໄປໄດ້ວ່າ ນາຍ Hung ຖືກໂຈມຕີ ຍ້ອນລາຍງານຂ່າວຂອງລາວໃນໜັງສືພິມ Nguoi Lao Dong ຫລືກໍາມະກອນ ໃນແຂວງ Long An ໃນເຂດສາມຫຼຽມແມ່ນໍ້າຂອງ ທາງພາກໃຕ້ຂອງຫວຽດນາມນັ້ນ ນາຍ Hung ໄດ້ຂຽນລາຍງານ ກ່ຽວກັບການລັກລອບ ສິນຄ້າຢູ່ຊາຍແດນ ແລະການກະທໍາຜິດກົດໝາຍຕ່າງໆຂອງພວກເຈົ້າໜ້າທີ່ ໃນພະແນກ ການຄວບຄຸມຕະຫລາດຂອງແຂວງດັ່ງກ່າວ